IMISLab/GreekWikipedia huggingface dataset:
Madame Monsieur

Οι Madame Monsieur είναι ένα γαλλικό ποπ συγκρότημα που αποτελείται από τους Έμιλι Σάττ και Ζάν-Κάρλ Λούκας. Εκπροσώπησαν τη Γαλλία στη Eurovision 2018 με το τραγούδι τους, "Mercy".

 Στις 4 Νοεμβρίου 2016, οι Madame Monsieur κυκλοφόρησαν το πρώτο τους άλμπουμ, το Tandem. Το άλμπουμ περιλαμβάνει τα σίνγκλς "You Make Me Smile", "Égérie", "See Ya", "Morts ou vifs", "Partir" και "Tournera". Στις 1 Ιανουαρίου 2018 επιβεβαίωσαν τη συμμετοχή τους στο Destination Eurovision 2018 με το τραγούδι "Mercy". Το τραγούδι αυτό γράφτηκε για ένα κορίτσι με το ίδιο όνομα που γεννήθηκε στη μέση της Ευρωπαϊκής μεταναστευτικής κρίσης. Συμμετείχαν στον δεύτερο ημιτελικό που έλαβε χώρα στις 9 Ιανουαρίου 2018 και παρουσιάστηκε στις 20 Ιανουαρίου 2018. Παρουσίασαν μια άλλη εκδοχή του "Désenchantée" της Mylène Farmer και το τραγούδι τους για τη Eurovision. Προκρίθηκαν στον τελικό, αφού πρώτα κέρδισαν τον ημιτελικό. Τελικά, κατάφεραν να κερδίσουν στον τελικό και έτσι θα εκπροσωπήσουν τη Γαλλία στη Eurovision 2018. Το μουσικό στύλ του γκρούπ συνδέεται - όπως αναφέρουν οι The Huffington Post και Wiwibloggs - από την avant-pop τραγουδίστρια-τραγουδοποιό Christine and The Queens. Οι Έμιλι και Ζάν-Κάρλ παντρεύτηκαν το 2015. Έμιλι Σάττ — κύρια φωνητικά, γεννήθηκε το 1979, έχει συγγράψει για τον Lisandro Cuxi το σίνγκλ "Danser", και έκανε φωνητικά στο Βελγικό συγκρότημα Hooverphonic Ζάν-Κάρλ Λούκας — δεύτερα φωνητικά, μουσικός συνθέτης και παραγωγός από το 2009 Stacey Kent, Raconte-moi : La Vénus du mélo, Raconte-moi (2010) Line Renaud, Rue Washington : Tu m'tues Lulu (2010) Youssoupha, NGRTD : Smile (2015) La Fouine, Nouveau monde : Insta, Sans ta voix, Amigo, Machine arrière, Je l’aime quand même, La Fouine Vs. Laouni (2016) Sultan, Condamné à régner : Perdu d'avance (2016) Jake La Furia, Fuori da qui : Fuori da qui (2016) Lili Poe, Échos : Une larme, Écho, Aux heures blanches, Homme-ami (2016) Hooverphonic, In Wonderland : Badaboum, Cocaïne kids (2016) Kery James, Mouhammad Alix : Pense à moi (2016) Georgio, Héra : La Terre je la dévore, Brûle (2016) Manon : Le départ (2016) Ladéa : Lolita (2017) Lisandro Cuxi : Danser (2017) 0T0M0 : Fool ft. Ever (2017) Συναντάμε τη φωνή της Εμιλύ Σατ σε διαφημιστικά σποτ για τις εταιρείες Materne, Balisto και Blackberry αλλά και στις διαφημίσεις για τα καταστήματα U. Το τραγούδι Come Wander with Me, που ερμηνεύει η ίδια, χρησιμοποιήθηκε από την εταιρεία Lacoste στην παγκόσμια διαφήμισή της για το άρωμα « Love of pink ». Η Εμιλύ Σατ δάνεισε επίσης τη φωνή της στη διαφήμιση για το άρωμα « Chance » της Chanel, η οποία δημιουργήθηκε από τον Jean-Paul Goude. Ερμηνεύει επίσης το τραγούδι Hey you στην ταινία Une semaine sur deux (et la moitié des vacances scolaires) του παραγωγού Ivan Calbérac. Η Εμιλύ Σατ εκλέχθηκε από τους αναγνώστες του περιοδικού Nice-Matin 3 ως η προσωπικότητα της χρονιάς το 2015. Επίσημη σελίδα
Αβανίγια

Η Αβανίγια (ισπανικά: Abanilla), είναι πόλη και έδρα δήμου της ΝΑ. Ισπανίας, στην αυτόνομη κοινότητα και επαρχία Μούρθια (Murcia). Ο δήμος έχει έκταση 235,62 χμ² και πληθυσμό 6.560 κατοίκους (2013). Βρίσκεται πάνω σχεδόν στα σύνορα της επαρχίας Μούρθια (Murcia) με την επαρχία Αλικάντε και, 28 χμ. ΒΒΑ της πόλης Μούρθια. Ο κάτοικος της πόλης ονομάζεται Αβανιγιέρο (θηλ. Αβανιγιέρα) (Abanillero-a).

 Η πόλη βρίσκεται σε μέσο υψόμετρο 200 μ., περίπου, σε μια θέση αξιόλογη από πλευράς φυσικού κάλλους, αλλά υποβαθμισμένη από τα κοντινά λατομεία που εκμεταλλεύονται τα πετρώματα μαρμάρου και γύψου της περιοχής. Μάλιστα, είναι ο δήμος με τη μεγαλύτερη αναλογία λατομείων σε σχέση με τον πληθυσμό του, σε όλη την επαρχία. Κοντά στην πόλη βρίσκεται ο παλαιοντολογικός χώρος Κίμπας (Quibas). Το κλίμα της περιοχής είναι τυπικά μεσογειακό της Ν. Ισπανίας, δηλαδή ζεστό το καλοκαίρι και ήπιο το χειμώνα, με σχετικά μέτριους ανέμους και χαμηλό ύψος βροχής (300 χιλ. ετησίως). Στην περιοχή υπάρχουν πολλά και αξιόλογα φυτικά είδη, χαρακτηριστικά της μεσογειακής ξηροφυτικής χλωρίδας. Μερικά από αυτά είναι τα Juniperus phoenicea, Sedum sediforme, Brachypodium retusum και το Sideritis incana, αρκετά σπάνιο που προστατεύεται (Annex II, Directiva 92/43). Επίσης τα ενδημικά θερμόφιλα είδη Sideritis leucantha και Thymus moroderi. Λόγω της χαμηλής υγρασίας, υπάρχουν μικρές οάσεις από φοίνικες Phoenix dactylifera. Στα λιγοστά νερά της περιοχής, ζει ένα από τα σπανιότερα ενδημικά ψάρια της ΝΑ Ισπανίας, το Aphanius iberus, που προστατεύεται επίσης (Annex II, Directiva 92/43). Στην πόλη εξάγεται το 25% των πετρωμάτων (μάρμαρο, γύψος) της επαρχίας Μούρθια. Η γεωργία υπολείπεται αρκετά, κυρίως λόγω της έλλειψης νερού. Πάντως, καλλιεργούνται ελαιόδενδρα, αμυγδαλιές, αμπέλια (παραγωγή κρασιού ) και χουρμαδιές, ενώ στους οπωρώνες υπάρχουν δαμασκηνιές, λεμονιές και βερικοκιές. Στην περιοχή υπάρχουν δύο αιολικά πάρκα, το P. E. Sierra de Quibas de CEASA, και το P. E. Quibas de Gamesa. Τα κύρια αξιοθέατα στην Αβανίγια περιλαμβάνουν την Παλιά Πόλη, με το Άγαλμα του Χριστού (Corazón de Jesús), την Κρήνη Αλγαρόμπο (Fuente de Algarrobo), το Ιερό του Μαόγια (Santuario de Mahoya), και την ενοριακή εκκλησία του Αγίου Ιωσήφ (Iglesia Parroquial de San José). Άλλα αξιοθέατα είναι πηγή του ποταμού Τσίκαμο και τα βουνά Αβανίγια και Κίμπας (Quibas). Η πόλη είναι γνωστή στην Ισπανία για την κουζίνα της, που περιλαμβάνει πιάτα με τοπικά λουκάνικα, τη γνωστή παέγια αλλά μαγειρεμένη με κουνέλι και σαλιγκάρια, ενώ οι οπωρώνες της περιοχής δίνουν τα περίφημα «βερίκοκα Δαμασκού». Το Διεθνές Φολκλορικό Φεστιβάλ αποτελεί ένα σημαντικό γεγονός που λαμβάνει χώρα κατά την πρώτη εβδομάδα του Αυγούστου. Επίσης, μεταξύ 23 Απριλίου και 9 Μαΐου υπάρχει το φεστιβάλ της Santa Cruz, με παρελάσεις «Μαυριτανών» και «Χριστιανών». RIQUELME SALAR, J., "Historia de Abanilla". Ed. Villa, Alicante, 1978. TORRES FONTES, J., "El señorío de Abanilla". Ed. Patronato de Cultura de la Excma. Diputación de Murcia, Murcia. 1962. NAVARRO LIFANTE, JUAN Y TENZA CARRIÓN, ASCENSIÓN, "Un lugar llamado Barinas". Ed. Myrtia Murcia 2002. Εγκυκλοπαίδεια Πάπυρος Λαρούς Πολυμέσα σχετικά με το θέμα Abanilla στο Wikimedia Commons
Σοφία Κλιγκοπούλου

Η Σοφία Κλιγκοπούλου, γεννημένη στις 6 Ιανουαρίου 1970 στην Αθήνα, είναι Ελληνίδα πρώην καλαθοσφαιρίστρια και νυν ομοσπονδιακή τεχνικός. Διαθέτοντας ύψος 1,90 μέτρα αγωνιζόταν στη θέση του σέντερ.

 Σε συλλογικό επίπεδο έχει διαγωνιστεί με τα χρώματα του Α.Ο.Φ. Πορφύρας, του Α.Ο. Σπόρτιγκ Αθηνών και του Δ.Α.Σ. Άνω Λιοσίων.Αποτελεί την αθλήτρια με τις περισσότερες συμμετοχές στην Εθνική Ελλάδος καλαθοσφαίρισης γυναικών, 210 στο σύνολο, σημειώνοντας 1069 πόντους, 5,1 κατά μέσο όρο ανά παιχνίδι. Επιπροσθέτως έχει υπάρξει και αρχηγός της ομάδας. Έχει συμμετάσχει τρεις φορές στους Μεσογειακούς Αγώνες (1991 · 1993 · 1997) και σε δύο Ευρωπαϊκά Πρωταθλήματα (2001 · 2003). Η τελευταία της συμμετοχή με το εθνόσημο ήταν στους Θερινούς Ολυμπιακούς Αγώνες 2004 στην Αθήνα.Για την προσφορά της τιμήθηκε στο All Star Game γυναικών του 2010. Σήμερα εργάζεται ως ομοσπονδιακή προπονήτρια σε όλες τις ηλικιακές βαθμίδες. Σοφία Κλιγκοπούλου, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά). Σοφία Κλιγκοπούλου, στατιστικά ως προπονήτρια στην επίσημη ιστοσελίδα της Εθνικής Ομοσπονδίας Καλαθοσφαίρισης. Σοφία Κλιγκοπούλου, στατιστικά συμμετοχών στις διοργανώσεις της FIBA Europe. «Σοφία Κλιγκοπούλου: Ζωή γεμάτη μπάσκετ!», συνέντευξη και αφιέρωμα στον ιστότοπο CobraSports.gr, 3 Φεβρουαρίου 2015.
Βαγγέλης Πετράκης

Ο Βαγγέλης Πετράκης είναι Έλληνας πρώην ποδοσφαιριστής, γεννημένος στις 7 Σεπτεμβρίου 1938 στη Σίνδο, με καταγωγή από την Κρήτη, ο οποίος αγωνίστηκε ως τερματοφύλακας για τις ομάδες του Άρη, της ΑΕΚ και του ΟΦΗ.

 Ο Βαγγέλης Πετράκης ξεκίνησε την ποδοσφαιρική του καριέρα από τον Άρη Πτολεμαΐδας, (αρχικά αγωνιζόμενος ως σέντερ φορ προτού καθιερωθεί ως τερματοφύλακας) και το καλοκαίρι του 1957 έκανε το πρώτο μεγάλο βήμα της καριέρας του, καθώς μεταγράφηκε στον Άρη Θεσσαλονίκης.Στην πρώτη του σεζόν με τους "κίτρινους" έπαιξε σε επτά αγώνες για το πρωτάθλημα Θεσσαλονίκης και την επόμενη χρονιά, αγωνίστηκε σε 24 ματς, κατακτώντας το τελευταίο πρωτάθλημα Θεσσαλονίκης και καταλαμβάνοντας την έκτη θέση στο πρωτάθλημα Ελλάδος. Αντικατέστησε τον Δημήτρη Αχπαρίδη κάτω από τα δοκάρια του Άρη και στην πρώτη χρονιά του πρωταθλήματος της Α' Εθνικής υπήρξε βασικό στέλεχος της ενδεκάδας της ομάδας του, με 32 συμμετοχές, ενώ στην επόμενη σεζόν αγωνίστηκε σε όλους τους αγώνες των "κίτρινων". Το 1961-62, ο Πετράκης ξεκίνησε πολύ καλά την χρονιά, αλλά στις 22 Ιανουαρίου 1962 θεωρήθηκε υπαίτιος της ήττας του Άρη από τον Παναθηναϊκό με 2-5, με συμπαίκτες και παράγοντες της ομάδας να του ζητούν να βγάλει την φανέλα του και να αποχωρήσει κατά την διάρκεια του αγώνα. Η διοίκηση της ομάδας τον έκρινε ένοχο για εσκεμμένα μειωμένη απόδοση και τον τιμώρησε με αποκλεισμό από τις δραστηριότητες του συλλόγου για τους επόμενους μήνες. Επανήλθε στον εκτός έδρας αγώνα κατά του Παναθηναϊκού στις 10 Ιουνίου 1962, όπου με καταπληκτική εμφάνιση κράτησε ανέπαφη την εστία του, αποκρούοντας ακόμη και πέναλτι, δίνοντας τη νίκη με 0-1 στην ομάδα της Θεσσαλονίκης.Το καλοκαίρι του 1962 μεταγράφηκε στην ΑΕΚ, όπου αγωνίστηκε για πέντε χρόνια, στην σκιά όμως του Στέλιου Σεραφείδη. Συμμετείχε σε μερικές από τις πιο βαριές ήττες της ομάδας, όπως η συντριβή με 7-2 από την Μονακό, το 4-5 από τον Παναθηναϊκό και το 4-0 από τον Ολυμπιακό.Το 1967 μεταγράφηκε στον ΟΦΗ, με τη φανέλα του οποίου αγωνίστηκε για τέσσερα χρόνια και έκλεισε την καριέρα του, έχοντας προλάβει να πανηγυρίσει την άνοδο στην Α΄ Εθνική το 1968 και να αγωνιστεί σε αυτή με την ομάδα του Ηρακλείου τα επόμενα 3 χρόνια μέχρι και την αποχώρησή του από την ενεργό δράση το 1971. Κατά την πρώτη παρουσία του ΟΦΗ στο πρωτάθλημα της Α΄ Εθνικής τη χρονιά 1968-69 αγωνίστηκε σε 10 αγώνες, την επόμενη χρονιά σε 11 αγώνες και την επόμενη σε 15 αγώνες, αγωνιζόμενος συνολικά σε 36 αγώνες Α΄ Εθνικής με τη φανέλα του ΟΦΗ. Διετέλεσε και πρόεδρος του Συλλόγου Παλαιμάχων ΟΦΗ.Ο αδέλφός του, Νίκος Πετράκης, υπήρξε επίσης ποδοσφαιριστής και αγωνίστηκε στον Άρη Θεσσαλονίκης (1 συμμετοχή με την πρώτη ομάδα) και το Αιγάλεω. Επίσης ο ανιψιός του, Γιάννης Πετράκης, υπήρξε επαγγελματίας ποδοσφαιριστής αγωνιζόμενος διαδοχικά σε Ομόνοια Σίνδου, Άρη Θεσσαλονίκης, Παναργειακό, Καβάλα και Νίκη Βόλου. Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6 Πετράκης Βαγγέλης | aris.re
67 Ασία

Η Ασία (Asia) είναι ένας λαμπρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,28. Ανακαλύφθηκε το 1861 από τον Βρετανό αστρονόμο Νόρμαν Ρόμπερτ Πόγκσον, που παρατηρούσε από το Μαδράς της Ινδίας, και έλαβε το όνομά του τόσο από την κόρη του Ωκεανού στην ελληνική μυθολογία, όσο και από την ήπειρο Ασία, καθώς ήταν ο πρώτος αστεροειδής που ανακαλύφθηκε ποτέ από την Ασία.

 Η μέση διάμετρος της Ασίας είναι 58,1 χλμ. Η μάζα της εκτιμάται σε 210 τρισεκατομμύρια τόνους. Η μέση επιτάχυνση της βαρύτητας στον ισημερινό της Ασίας εκτιμάται σε 1,62 cm/sec², δηλαδή η βαρύτητα εκεί είναι 605 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 31 m/sec. Ο φασματικός τύπος της Ασίας είναι S (λιθώδης). Η μέση θερμοκρασία στην επιφάνειά της εκτιμάται σε 94 περίπου βαθμούς Κελσίου κάτω από το μηδέν. Η λευκαύγεια της Ασίας είναι 0,255. Η Ασία περιστρέφεται γύρω από τον εαυτό της μία φορά κάθε 15,9 ώρες. Προσομοίωση τροχιάς (Java Applet) / Εφημερίδα
Βουλευτικές εκλογές Κοσσυφοπεδίου 2021

Στις 14 Φεβρουαρίου 2021 διεξήχθησαν πρόωρες βουλευτικές εκλογές στο Κοσσυφοπέδιο, για τα 120 μέλη του Κοσοβίτικου κοινοβουλίου.Οι γύρω στο 1,8 εκατομμύρια εγγεγραμμένοι ψηφοφόροι είχαν το δικαίωμα να προσέλθουν στις κάλπες, σε ένα από τα 888 εκλογικά κέντρα της χώρας, για να ψηφίσουν. Στις εκλογές συμμετείχαν 28 πολιτικοί συνδυασμοί (κόμματα, κινήματα, συμμαχίες) και πάνω από 1.000 υποψήφιοι πολιτικοί. Αυτή είναι η έκτη φορά που έγιναν εκλογές από το 2008, όταν το Κοσσυφοπέδιο ανεξαρτητοποιήθηκε από τη Σερβία. Πρώτο κόμμα ήρθε το Κίνημα Αυτοδιάθεσης του Άλμπιν Κούρτι, που κέρδισε τις 58 από τις 120 έδρες του Κοινοβουλίου. Μετά τις εκλογές σχημάτισε κυβέρνηση συνεργασίας με τα κόμματα που εκπροσωπούν τις μειονότητες. Ο Άλμπιν Κούρτι ανέλαβε καθήκοντα ως Πρωθυπουργός στις 22 Μαρτίου 2021.

 Οι εκλογές διεξήχθησαν πρόωρα επειδή η κυβέρνηση συνεργασίας του πρώην Πρωθυπουργού Αβντουλάχ Χότι, που είχε τις 61 από τις 120 έδρες, έχασε την πλειοψηφία της στο κοινοβούλιο όταν ένα από τα μέλη, ο Ετέμ Αρίφι, καταδικάστηκε για απάτη. Η προσωρινή Πρόεδρος Βιόσα Οσμάνι, κατόπιν οδηγίας από το Συνταγματικό Δικαστήριο, διέλυσε τη βουλή στις 7 Ιανουρίου 2021 και προκήρυξε νέες εκλογές για τη 14η Φεβρουαρίου. Το Κοσοβίτικο κοινοβούλιο αποτελείται από 120 μέλη, που εκλέγονται με δημοκρατικές, άμεσες εκλογές για τετραετή θητεία. Από αυτά: τα 100 μέλη εκλέγονται με αναλογική εκπροσώπηση. Το εκλογικό όριο είναι 5%. τα 20 μέλη είναι εκπρόσωποι των εθνικών μειονοτήτων της χώρας. Οι 10 έδρες προορίζονται για τους Σέρβους, οι 4 για τους Ρομά, τους Ασκάλι και τους Αιγύπτιους, οι 3 για τους Βοσνιακούς, οι 2 για τους Τούρκους και η 1 για τους Γκοράνι. Από τα τέλη Δεκεμβρίου 2020 ως σήμερα έχουν γίνει αρκετές δημοσκοπήσεις στις οποίες οι εκλογείς ρωτήθηκαν τι θα ψηφίσουν. Την ημέρα των εκλογών, όταν έκλεισαν οι κάλπες, οι οπαδοί του Κινήματος Αυτοδιάθεσης βγήκαν στους δρόμους της πρωτεύουσας, στην Πριστίνα, να εορτάσουν την συντριπτική νίκη που έδειξαν τα προκαταρκτικά αποτελέσματα για το κόμμα τους. Μετά την ήττα του κόμματός του στις εκλογές, ο αρχηγός της Δημοκρατικής Ένωσης Κοσσυφοπεδίου, ο Ισά Μουστάφα, παραιτήθηκε από την ηγεσία του κόμματος. Αλβανία: Ο Αλβανός Πρωθυπουργός Έντι Ράμα και ο αρχηγός της Αλβανικής αντιπολίτευσης Λουλζίμ Μπασά έδωσαν συγχαρητήρια στον Άλμπιν Κούρτι για τη νίκη του κόμματός του. Σερβία: Ο Σέρβος Πρόεδρος Αλεξάντερ Βούτσιτς έδωσε συγχαρητήρια στη Σερβική Λίστα, το κόμμα που κέρδισε όλες τις (10) έδρες της Σερβικής μειονότητας στο κοινοβούλιο.
Άθινγκ Μου

Η Άθινγκ Μου (Athing Mu) (8 Ιουνίου 2002) είναι Αμερικανίδα δρομέας μεσαίων αποστάσεων. Σε ηλικία 19 ετών, κέρδισε χρυσό μετάλλιο στα 800 μέτρα στους Ολυμπιακούς Αγώνες του 2020 στο Τόκιο, καταρρίπτοντας το εθνικό ρεκόρ από την Ατζέ Γουίλσον το 2017 και το ηπειρωτικό ρεκόρ κάτω των 20 ετών. Σημείωσε παγκόσμιο ρεκόρ κάτω των 20 ετών στον κλειστό στίβο στα 800 μέτρα γυναικών στις αρχές του 2021 με χρόνο 1:58.40 και τον καλύτερο χρόνο στην ηλικιακή κατηγορία κάτω των 20 ετών στον κλειστό στίβο στα 600 μέτρα το 2019, όταν ήταν 16 ετών. Ο χρόνος της 1:23.57 είναι ο δεύτερος πιο γρήγορος σε κλειστό στίβο και ο δεύτερος ταχύτερος από Αμερικανίδα σε οποιοδήποτε στίβο. Κέρδισε δεύτερο χρυσό μετάλλιο ως μέρος της σκυταλοδρομίας 4 x 400 μ. γυναικών.

 Στις 24 Φεβρουαρίου 2019, η Μου έσπασε το αμερικανικό ρεκόρ γυναικών στο αγώνισμα των 600 μέτρων στο Πρωτάθλημα Κλειστού Στίβου των ΗΠΑ του 2019, με χρόνο 1:23.57. Ξεπέρασε το προηγούμενο ρεκόρ γυναικών με 1:23.59 που κατείχε η Αλίσια Μοντάνο και παραλίγο να σπάσει το παγκόσμιο ρεκόρ γυναικών, 1:23.44, που κατείχε η Όλγα Κοτλιάροβα.Στις 6 Φεβρουαρίου 2021, η Μου έτρεξε σε κλειστό στίβο με 50,52 στα 400 μέτρα των γυναικών, που ήταν 0,3 δευτερόλεπτα γρηγορότερα από το επίσημο παγκόσμιο ρεκόρ κάτω των 20 ετών της Σάνια Ρίτσαρντς-Ρος που επικυρώθηκε από την World Athletics. Ωστόσο, ο χρόνος της Μου ήταν πιο αργός από το 50,36 που έθεσε η Αμερικανίδα Σίντνεϊ ΜακΛάφλιν, ο οποίος δεν μπόρεσε να πληροί τα πρότυπα για την κύρωση του παγκόσμιου ρεκόρ. Στις 27 Φεβρουαρίου έτρεξε 1:58.40 στα 800 μέτρα για να σημειώσει ρεκόρ κλειστού κολεγιακού στίβου και παγκόσμιου ρεκόρ κάτω των 20 ετών. Ξεπέρασε το προηγούμενο κολεγιακό ρεκόρ κατά περισσότερο από δύο δευτερόλεπτα. Στις 17 Απριλίου στο Ουέϊκο του Τέξας, τρέχοντας σε κλειστό στίβο, η Μου έκανε αμερικανικό κολεγιακό ρεκόρ στα 800 μέτρα με χρόνο 1:57,73. Στο Πρωτάθλημα NCAA 2021 στο Γιουτζίν του Όρεγκον στις 12 Ιουνίου 2021, κατέβασε το κολεγιακό ρεκόρ όλων των εποχών στα 49,57, κερδίζοντας τα 400 μέτρα, πριν κάνει νέο κολεγιακό ρεκόρ στα 4 x 400 μ. γυναικών με την Texas A&M με 3:22.34 αργότερα μέσα στην ημέρα.Στους Ολυμπιακούς Αγώνες του 2020 στο Τόκιο, η Μου κέρδισε δύο χρυσά μετάλλια, στα 800 μέτρα γυναικών και στη σκυταλοδρομία 4 x 400 μέτρων γυναικών. Έσπασε το ρεκόρ ΗΠΑ στα 800 μέτρα γυναικών με χρόνο 1:55.21 και τερμάτισε την 53χρονη ξηρασία των Ολυμπιακών νικών για τις ΗΠΑ - η τελευταία Αμερικανίδα που κέρδισε τα 800 μέτρα ήταν η Μάντελιν Μάνινγκ στους Θερινούς Ολυμπιακούς Αγώνες του 1968. Η Μου είχε προκριθεί σε αυτούς τους Ολυμπιακούς Αγώνες στους προκριματικούς των ΗΠΑ που διεξήχθησαν στο Γιουτζήν του Όρεγκον, όπου τερμάτισε πρώτη με χρόνο 1: 56,07 στα 800 μέτρα, παγκόσμιο καλύτερο χρόνο και το 2ο ταχύτερο χρόνο στην αμερικανική ιστορία. Η Μου γεννήθηκε στο Τρέντον του Νιου Τζέρσεϊ και είναι η δεύτερη μικρότερη από επτά αδέλφια. Ο πατέρας της είναι ο Ντενγκ Μου. Είναι Αμερικανίδα πρώτης γενιάς: οι γονείς της μετανάστευσαν στις Ηνωμένες Πολιτείες από το Νότιο Σουδάν και η οικογένειά της έχει καταγωγή από το Νότιο Σουδάν. Η Μου είναι χριστιανή. Άθινγκ Μου στο Track & Field Results Reporting System
Πάβελ Φίλιπ

Ο Πάβελ Φίλιπ (Pavel Filip, 10 Απριλίου 1966-) είναι πολιτικός από τη Μολδαβία και πρωθυπουργός της χώρας από τον Ιανουάριο του 2016 ως τις 8 Ιουνίου 2019.

 Γεννήθηκε στο Πανασέστι της Μολδαβίας (τότε Σοβιετική Ένωση) το 1966. Σπούδασε στο Τεχνολογικό Πανεπιστήμιο της Μολδαβίας. Έγινε πρωθυπουργός στις 20 Ιανουαρίου 2016. Προηγουμένως υπηρέτησε ως υπουργός Τεχνολογιών Πληροφορικής και Επικοινωνιών από το 2011 ως τον Ιανουάριο του 2016. Είναι μέλος του Δημοκρατικού Κόμματος της Μολδαβίας και προσκείμενος στο Συνασπισμό για την Ένταξη στην Ευρώπη ΙΙΙ.
Σιδηροδρομικός Σταθμός Λουτρακίου

Ο Σιδηροδρομικός Σταθμός Λουτρακίου είναι σταθμός του ΟΣΕ, επί της σιδηροδρομικής γραμμής Ισθμού - Λουτρακίου, στη χιλιομετρική θέση 5,199 από το σταθμό του Ισθμού και της οποίας αποτελεί τερματικό σταθμό. Βρίσκεται στον Δήμο Λουτρακίου-Περαχώρας και πήρε το όνομά του από την πόλη που εξυπηρετεί.

 Εγκαινιάστηκε την 1η Αυγούστου 1954 και η αρχική του θέση ήταν στην παραλία του Λουτρακίου. Μεταφέρθηκε στη σημερινή του θέση, στην κεντρική πλατεία του Λουτρακίου, το 1955. Διαθέτει πλευρική αποβάθρα και η σημερινή του μορφή ανάγεται στη δεκαετία του 1990. Τα τακτικά δρομολόγια προς τον σταθμό Λουτρακίου έπαυσαν το 2006 και ο σταθμός έκλεισε οριστικά στις 4 Φεβρουαρίου 2007, προκειμένου να ανακατασκευαστεί σε διαφορετική θέση, παράλληλα με την ανακατασκευή της γραμμής Ισθμού - Λουτρακίου. Ο σταθμός Λουτρακίου δεν πρέπει να συγχέεται με τον Σιδηροδρομικό Σταθμό Ισθμού, ο οποίος έφερε μέχρι τις 31 Ιουλίου 1954 την ονομασία «Λουτράκι», αφού ήταν μέχρι τότε ο πλησιέστερος προς το Λουτράκι σιδηροδρομικός σταθμός. Με την νέα γραμμή Ισθμού-Λουτρακίου, ο τερματικός σταθμός θα βρίσκεται στην συμβολή Αιγαίου και Ποσειδώνος.
Κυβέρνηση της Εσθονίας

Η κυβέρνηση της Δημοκρατίας της Εσθονίας (εσθονικά: Vabariigi Valitsus) αποτελεί το υπουργικό συμβούλιο της Εσθονίας. Σύμφωνα με το Σύνταγμα, η κυβέρνηση ορίζεται επίσημα ως το εκτελεστικό όργανο της χώρας και ασκεί εκτελεστική εξουσία σύμφωνα με το Σύνταγμα και τους νόμους της.

 Το υπουργικό συμβούλιο εκτελεί την εσωτερική και εξωτερική πολιτική της χώρας, η οποία διαμορφώνεται και από το κοινοβούλιο. Διευθύνει και συντονίζει το έργο των κυβερνητικών θεσμών και φέρει την πλήρη ευθύνη για όλα όσα συμβαίνουν μέσα στο πλαίσιο της εκτελεστικής εξουσίας. Η κυβέρνηση, με επικεφαλής τον πρωθυπουργό, αντιπροσωπεύει έτσι την πολιτική ηγεσία της χώρας και λαμβάνει αποφάσεις στο όνομα ολόκληρης της εκτελεστικής εξουσίας.Τα ακόλουθα καθήκοντα αποδίδονται στο υπουργικό συμβούλιο από το Σύνταγμα της Εσθονίας: εκτελεί την εσωτερική και εξωτερική πολιτική του κράτους κατευθύνει και συντονίζει τις δραστηριότητες των κυβερνητικών υπηρεσιών διαχειρίζεται την εφαρμογή των νόμων και αποφάσεων του κοινοβουλίου και τα νομοθετήματα του Προέδρου της Δημοκρατίας της Εσθονίας προτάσσει νομοσχέδια και υποβάλλει διεθνείς συνθήκες στο κοινοβούλιο για επικύρωση ή ακύρωση προετοιμάζει το σχέδιο του κρατικού προϋπολογισμού και το υποβάλλει στο κοινοβούλιο, διαχειρίζεται την εκτέλεση του κρατικού προϋπολογισμού και παρουσιάζει έκθεση σχετικά με την εκτέλεσή του στο κοινοβούλιο εκδίδει κανονισμούς και διατάγματα για την εφαρμογή του νόμου διαχειρίζεται σχέσεις με άλλα κράτη εκτελεί άλλα καθήκοντα τα οποία το σύνταγμα και οι νόμοι του ορίζουν.
Το δίλημμα της Λεονάρδα

Το δίλημμα της Λεονάρδα (Iσπανικά: Pueblo chico, infierno grande, Μετάφραση: Μικρή πόλη, μεγάλη κόλαση) είναι τηλενουβέλα μεξικάνικης παραγωγής του 1997. Είναι μια ιστορική τηλενουβέλα κατά την περίοδο της προ-Μεξικανικής Επανάστασης. Πρωταγωνιστούν Βερόνικα Κάστρο, Χουάν Σολέρ, Γκιγιέρμο Καπετίγιο και Άλμα Ντελφίνα.

 Η ιστορία λαμβάνει χώρα στο Ναγουατσέν, μια μικρή πόλη στη Σιέρα Πουρεπετσά στο Μιτσοακάν, Μεξικό, στις αρχές του 1900. Η νεαρή κοπέλα Λεονάρδα Ρουάν, είναι η μικρότερη κόρη του σεβαστού Δον Πρισιλιάνο Ρουάν. Την ημέρα της γιορτής του πολιούχου της πόλης, τον Άγιου Λουδοβίκου της Γαλλίας, η Λεονάρδα ανακαλύπτει τα συναισθήματα της για τον Ερμίλο Χάιμες, ένα φτωχό αγόρι που δουλεύει σε ένα μπακάλικο. Αλλά εκείνο το απόγευμα, ο ηλικιωμένος Δον Ροσέντο Εκίγουα, ο πλουσιότερος άνθρωπος στο Ναγουατσέν, έχει τα μάτια του, στην κοπέλα. Ο Δον Πρισιλιάνο αποδοκιμάζει την αγάπη μεταξύ της Λεονάρδα και του Ερμίλο, και δίνει το χέρι του κοριτσιού στον Ροσέντο. Το ίδιο απόγευμα, ένα κορίτσι που ονομάζεται Μαγδαλένα Μπελτράν, ερωτεύεται έναν νεαρό άνδρα με το παρατσούκλι "Ελ Μπατάν". Η μητέρα της, η Ινμακουλάδα, εκπλήσσεται όταν αισθάνεται πόθο για τον "Ελ Μπατάν". Η Λεονάρδα αναγκάζεται να παντρευτεί τον Ροσέντο. Ο Ερμίλο αφήνει την πόλη, αλλά ορκίζεται ότι μια μέρα θα γίνει πολύ ισχυρός και θα επιστρέψει για εκείνη. Λίγους μήνες μετά το γάμο του με την Λεονάρδα, ο Ροσέντο πεθαίνει. Στα 16ης χρόνια, η Λεονάρδα είναι χήρα και η πλουσιότερη γυναίκα Ναγουατσέν, αλλά εκείνη ορκίζεται να περιμένει τον Ερμίλο. 20 χρόνια μετά, η Λεονάρδα, επιστρέφει από ένα μακρύ ταξίδι σε όλη την Ευρώπη. Ένα νέο άτομο μπαίνει στην ζωή της, η επιστροφή του παλιού της έρωτα, και τα καινούργια πρόσωπα και οι καταστάσεις να περιπλέκονται ανά μεταξύ τους. Ωστόσο η Λεονάρδα θα ομολογήσει απρόθυμα στον Ερμίλο τα νέα συναισθήματα της, και με τον Ερμίλο, να αποφασίζει να την περιμένει. 1ο μέρος 2ο μέρος Το δίλημμα της Λεονάρδα στην IMDb
Τζέικ Γκούντμαν

Ο Τζέικ Γούντμαν (γέννηση: 17 Ιουνίου 2002) είναι καναδός ηθοποιός. Έγινε γνωστός από τη συμμετοχή του στη σειρά Life with boys, ως Σπένσερ Φόστερ, του Nickelodeon. Έχει ύψος 1.7 μ. Έχει μία μικρότερη αδερφή ονόματι Τες.

 Ο Γούντμαν έκανε το ντεμπούτο του το 2008 στην τηλεοπτική ταινία The Two Mr. Kissels. Αργότερα εμφανίστηκε σε ένα επεισόδιο της σειράς Aaron Stone και στην εκπομπή The Ron James Show. Ο Τζέικ Γούντμαν στο Internet Movie Database
Duffy (τραγουδίστρια)

Η Ντάφυ (αγγλικά: Amie Ann Duffy, 23 Ιουνίου 1984) είναι Ουαλή τραγουδίστρια, τραγουδοποιός και ηθοποιός. Έγινε παγκοσμίως γνωστή από τον πρώτο της δίσκο με τίτλο Rockferry και συγκεκριμένα με το τραγούδι Mercy. Μόνο στη Μεγάλη Βρετανία πούλησε περίπου 2 εκατομμύρια δίσκους, ενώ παγκοσμίως περίπου 6 εκατομμύρια. Το 2008, η Ντάφι κέρδισε το Βραβείο Γκράμι στην κατηγορία για τον καλύτερο ποπ δίσκο, ενώ είχε προταθεί για άλλα δύο.

 Η Ντάφι γεννήθηκε στις 23 Ιουνίου του 1984. Έχει μια δίδυμη αδερφή, την Κέιτι Ανν και μια μεγαλύτερη αδερφή, την Κέλλυ. Ξεκίνησε να τραγουδά στην ηλικία των 6 ετών, ενώ οι γονείς της πήραν διαζύγιο όταν ήταν δέκα ετών. Το 1998, σε ηλικία 13 ετών, αποκαλύφθηκε πως η πρώην σύζυγος του πατριού της προσέλαβε έναν πληρωμένο δολοφόνο προκειμένου να τον σκοτώσει. Αυτό το γεγονός, όπως λέει και η ίδια, στιγμάτισε τη ζωή της. Το 2003, έλαβε μέρος σε έναν διαγωνισμό ταλέντων στην Ουαλία και, τελικά, παρόλο που θεωρούνταν ως το φαβορί, βγήκε δεύτερη. Το 2004, η Ντάφι συναντήθηκε με τον πρώην κιθαρίστα των Suede, Μπέρναρντ Μπάτλερ. Στις 23 Νοεμβρίου 2007, η Ντάφι υπέγραψε με την A&M Records και, ύστερα από πολλές τηλεοπτικές εμφανίσεις, αναγνωρίστηκε το ταλέντο της. Στις 3 Μαρτίου 2008, η Ντάφι κυκλοφόρησε τον πρώτο της δίσκο με τίτλο Rockferry, ο οποίος σημείωσε μεγάλη εμπορική επιτυχία. Το 2009, η Ντάφι κέρδισε 3 Brit Awards. Τέλος, την ίδια χρονιά ερμήνευσε το τραγούδι Smoke Without Fire για τη ταινία «Μια κάποια εκπαίδευση». Rockferry (2008) Endlessly (2010) Πολυμέσα σχετικά με το θέμα Duffy στο Wikimedia Commons Επίσημη ιστοσελίδα Ντάφυ στο Allmusic Ντάφυ στο Instagram
Τζατζούκ

Το Τζατζούκ (잣죽) ή χυλός κουκουναριού είναι μια ποικιλία τζουκ που παρασκευάζεται με το βρασμό κουκουναριών και ρυζάλευρο στο νερό. Είναι ήπιο, θρεπτικό και ευκολοχώνευτο πιάτο που σερβίρεται συχνά για την ανάρρωση των ασθενών και των ηλικιωμένων.

 Το τζατζούκ παρασκευάζεται με λευκό ρύζι και κουκουνάρια, τα οποία μουσκεύονται ξεχωριστά, γίνονται επίπεδα και κοσκινίζονται. Το επίπεδο ρύζι στη συνέχεια βράζεται με το επίπεδο κουκουνάρι που προστίθεται λίγο-λίγο ενώ σιγοβράζει. Το άλεσμα των δύο συστατικών μαζί έχει ως αποτέλεσμα το χωρισμό τους μετά το βρασμό. Το τζατζούκ καρυκεύεται με αλάτι και συχνά γαρνίρεται με ολόκληρα ή θρυμματισμένα καρύδια. Τζατ-γκούκσου
Χειρογαλέος

Ο Χειρογαλέος (Cheirogaleus) είναι γένος λεμούριων της οικογένειας των Χειρογαλεΐδων, τα μέλη του οποίου καλούνται και λεμούριοι νάνοι. Όπως όλα τα είδη λεμούριων, τα είδη του γένους βρίσκονται μόνο στη Μαδαγασκάρη.

 Οι χειρογαλέοι έχουν μήκος σώματος 19-27 cm και ουρά μήκους 16-17 cm, είναι έτσι μεγαλύτεροι από τους μικροκήβους αλλά μικρότεροι από τους απαλεμούριους. Το κεφάλι τους είναι πιο σφαιρικό εν συγκρίσει με τα αλεπουδοειδή κεφάλια των άλλων λεμούριων, ωστόσο το ρύγχος τους είναι πιο μυτερό από αυτό των απαλεμούριων. Τα οπίσθια άκρα τους είναι ελαφρώς μεγαλύτερα από τα πρόσθια, αλλά όχι τόσο επιμηκυμένα όπως των λεπιλεμουρίδων ή των ιντριίδων. Έχουν δείκτη άκρων κατά μέσο όρο 71. Εν αντιθέσει με τα περισσότερα άλλα πρωτεύοντα, το άρπαγμά τους μοιάζει περισσότερο με αυτό των μαϊμούδων της Νότιας Αμερικής, καθώς αρπάζουν αντικείμενα ή κλαδιά μεταξύ του δεύτερου και του τρίτου δακτύλου, παρά μεταξύ του δείκτη και του αντίχειρα. Οι χειρογαλέοι διαβιούν στα κατώτερα στρώματα του φυλλώματος στα παράκτια δάση της ανατολικής Μαδαγασκάρης. Είναι νυκτόβια ζώα και τετράποδα. Έχουν μία περίοδο νάρκης κατά τη χειμερινή περίοδο η οποία διαρκεί τέσσερεις με πέντε μήνες. Η ουρά τους λειτουργεί ως αποθήκη λίπους, το περισσότερο από το οποίο καταναλώνεται τις περιόδους που η τροφή είναι ανεπαρκής. Όπως οι περισσότεροι νυκτόβιοι προπίθηκοι, οι χειρογαλέοι αναφέρεται ότι ζουν μοναχικά είτε σε ζεύγη. Φωλιάζουν σε κοιλότητες δέντρων όπου συχνά κοιμούνται μαζί σε ελικοειδή στάση. Σημαδεύουν τις περιοχές τους με κόπρανα και οσμές. Η δίαιτά τους αποτελείται κυρίως από φρούτα και λουλούδια ενώ φαίνεται ότι συμμετέχουν στη γονιμοποίηση συγκεκριμένων φυτών. Τα είδη χωρίζονται σε δύο ομάδες. Γένος Χειρογαλέος (Cheirogaleus): Λεμούριοι νάνοι ομάδα C. medius Χειρογαλέος ο μέσος - Cheirogaleus medius, Λεμούριος νάνος με παχιά ουρά Χειρογαλέος ο λίπουρος - Cheirogaleus adipicaudatus, Νότιος λεμούριος νάνος με παχιά ουρά ομάδα C. major Χειρογαλέος ο μείζον - Cheirogaleus major, Μείζων λεμούριος νάνος, Χειρογαλέος του Κρόσλεϊ - Cheirogaleus crossleyi, Λεμούριος νάνος με φουντωτά αυτιά Χειρογαλέος ο μικροσκοπικός - Cheirogaleus minusculus, Ελάσσων σιδηρογκρί λεμούριος νάνος Χειρογαλέος ο φαιός - Cheirogaleus ravus, Μείζων σιδηρογκρί λεμούριος νάνος Χειρογαλέος του Σίμπρι - Cheirogaleus sibreei, Λεμούριος νάνος του Σίμπρι
Ψευδαργυρίτης

Ο ψευδαργυρίτης (αγγλ. zincite) είναι ορυκτό οξείδιο του ψευδαργύρου, το οποίο, σε πολλές περιπτώσεις, περιέχει και μαγγάνιο (το οποίο έχει υποκαταστήσει τον ψευδάργυρο). Οφείλει το όνομά του στο περιεχόμενο στοιχείο (ψευδάργυρος, αγγλ. zinc).

 Ως πρωτογενές ορυκτό έχει ανευρεθεί στα στρωσιγενή ψευδαργυρούχα κοιτάσματα του «Sterling Hill» του Νιού Τζέρσεϊ (ΗΠΑ). Στις υπόλοιπες εμφανίσεις του αποτελεί δευτερογενές ορυκτό προερχόμενο από εξαλλοίωση άλλων ψευδαργυρούχων ορυκτών στις ζώνες οξείδωσης. Εμφανίζεται, επίσης, ως προϊόν ηφαιστειακής δραστηριότητας. Σχετίζεται με σφαλερίτη, σμιθσονίτη, ημιμορφίτη και χαουσμανίτη. Τα δείγματα από το Sterling Hill εμφανίζουν ανοικτό κίτρινο φθορισμό, ενώ το ορυχείο είναι το μόνο που παρέχει οικονομικά εκμεταλλεύσιμες ποσότητες ψευδαργυρίτη για την παραγωγή οξειδίου του ψευδαργύρου, που αποτελεί την βασική πρώτη ύλη για την βιομηχανική παρασκευή του μετάλλου. Εκτός από την προαναφερθείσα περιοχή ανευρίσκεται στην Αριζόνα (όπου έχει προέλθει από πυρκαγιά ορυχείου), στο Κολοράντο, στην ηφαιστειακή στάχτη του Μάουντ Σεντ Χέλενς (ΗΠΑ), στην περιοχή Τσουμέμπ της Ναμίμπια, στην επαρχία Κατάνγκα του Ζαΐρ, στην Πολωνία, την Ισπανία και την Αυστραλία. Στην Ελλάδα απαντάται στα μεταλλεία Λαυρίου. Handbook of Mineralogy Mindat.org Galleries.com Κατάλογος ορυκτών Κατάλογος ορυκτών των μεταλλείων Λαυρίου James Dwight Dana, Manual of Mineralogy and Lithology, Containing the Elements of the Science of Minerals and Rocks, READ BOOKS, 2008 ISBN 1443742244 Frederick H. Pough, Roger Tory Peterson, Jeffrey (PHT) Scovil, A Field Guide to Rocks and Minerals, Houghton Mifflin Harcourt, 1988 ISBN 039591096X
Μάτζικα Ντε Σπελ

Η Μάτζικα Ντε Σπελ (αγγλ. Magica De Spell) είναι φανταστικός χαρακτήρας της Ντίσνεϋ. Δημιουργήθηκε από τον Καρλ Μπαρκς το 1961 και έκτοτε έχει εμφανιστεί σε πολλές ιστορίες κόμικς και σε κινούμενα σχέδια.

 Η πρώτη εμφάνιση της Μάτζικα έγινε στην ιστορία Το άγγιγμα του Μίδα που δημοσιεύτηκε στο Uncle Scrooge #36 το 1961. Στην Ελλάδα πρωτοδημοσιεύτηκε το 1968 στο περιοδικό Μίκυ Μάους #125. Πρόκειται για μια πανούργα μάγισσα από την Ιταλία, η οποία ζει σε μία ξύλινη καλύβα κάπου στους πρόποδες του Βεζούβιου. Όταν ο Μπαρκς τη δημιούργησε χρησιμοποίησε σαν έμπνευση την ηθοποιό Σοφία Λόρεν. Κύριος σκοπός της Μάτζικα είναι το να κλέψει την πρώτη δεκάρα του Σκρουτζ Μακ Ντακ πιστεύοντας ότι αυτή είναι η κύρια πηγή του πλούτου του. Θέλει να τη λιώσει στη λάβα του Βεζούβιου, ώστε να μπορέσει να φτιάξει ένα φυλακτό που θα της δώσει το χάρισμα του Μίδα, δηλαδή την ικανότητα να μετατρέπει σε χρυσάφι ό,τι αγγίζει. Ωστόσο, το έργο της μόνο εύκολο δεν μπορεί να χαρακτηριστεί, αφού η διαρκής επαγρύπνηση του Σκρουτζ σε συνδυασμό με τους ισχυρότατους αμυντικούς μηχανισμούς του Κύρου Γρανάζη στο θησαυροφυλάκιο την έχουν οδηγήσει ουκ ολίγες φορές στην αποτυχία. Κατοικίδιό της είναι το κοράκι Πόε. Μισεί το σκόρδο αφού χάνει προσωρινά τις δυνάμεις της κάθε φορά που βρίσκεται κοντά του. Στο έργο του Καρλ Μπαρκς εμφανίστηκε άλλες οκτώ φορές στις ιστορίες: Ο Βαλεντίνος της Δεκάρας, Το Γυάλινο Θησαυροφυλάκιο, Το Τρελό Κοράκι, Μια Παλαβή Οδύσσεια, Για Μια Παλιά Δεκάρα, Οι Χρυσές Χήνες, Τα Πολλά Πρόσωπα της Μάτζικα Ντε Σπελ, Το Ιπτάμενο Χαλί, ενώ στην Ιταλία έγινε αμέσως δημοφιλής και αγαπητή λόγω της καταγωγής της και έχει πρωταγωνιστήσει σε πολλές ιστορίες εκεί με ένα δικό της σύμπαν εκτός από αυτό των Ντακ. Αγγλικά: Magica De Spell Αραβικά: الساحرة سونيا (Alsaahirat Sunia) Γαλλικά: Miss Tick Γερμανικά: Gundel Gaukeley Φαροέζικα: Huldu Trøllont Δανικά: Hexia de Trick Ιαπωνικά: マジカ デ スペル (Majika de Superu) Ινδονησιακά: Mimi Hitam Ισλανδικά: Hexía De Trix Ισπανικά: Mágica de Hechizo / Bruja Amelia (Comics) Ιταλικά: Amelia la fattucchiera che ammalia Λεττονικά: Maģija Hipnotizētāja Λιθουανικά: Magika Keryčia Νορβηγικά: Magica fra Tryll Ολλανδικά: Zwarte Magica Πολωνικά: Magika de Czar Πορτογαλικά: Maga Patalógika (Witch Ducklogic) Σέρβικα: Мага Врачевић (Maga Vračević) Σλοβάκικα: Čarodejnica Magika Σουηδικά: Magica de Hex Τσέχικα: Magika von Čáry Τούρκικα: Magica de Spell Φινλανδικά: Milla Magia Σκρουτζ Μακ Ντακ Σκέψεις του Ντον Ρόσα για την Μάτζικα
One Night in Bangkok

One Night in Bangkok είναι ο τίτλος του διπλού, ζωντανά ηχογραφημένου άλμπουμ του γερμανικού thrash metal συγκροτήματος Sodom, το οποίο κυκλοφόρησε στις 28 Ιουλίου 2003 μέσω της δισκογραφικής εταιρείας "Steamhammer".Η ηχογράφηση του δίσκου πραγματοποιήθηκε το 2002, κατά την ασιατική περιοδεία για την προώθηση του δίσκου "M-16", στην Μπανγκόκ της Ταϊλάνδης.Οι κριτικές για το άλμπουμ υπήρξαν θετικές, αφού το "Sputnik Music" του έδωσε μέσο όρο βαθμολογιών 3,6 / 5, το "Metal Observer" 9 / 10, το "Ultimate Guitar" με 9,2 / 10, το "Metal Archives" 85% και το "Metal Storm" 8,8 / 10.

 "Among the Weirdcong" – 5:03 "The Vice of Killing" – 4:22 "Der Wachturm" – 3:04 "The Saw Is the Law" – 3:36 "Blasphemer" – 2:46 "Sodomized" – 2:56 "Remember the Fallen" – 4:17 "I Am the War" – 4:12 "Eat Me!" – 2:54 "Masquerade in Blood" – 2:53 "M-16" – 4:31 "Agent Orange" – 5:43 "Outbreak of Evil" – 3:34 "Sodomy & Lust" – 5:34 "Napalm in the Morning" – 6:18 "Fuck the Police" – 3:21 "Tombstone" – 4:10 "Witching Metal" – 2:51 "The Enemy Inside" – 4:36 "Die Stumme Ursel" – 2:52 "Ausgebombt" – 4:38 "Code Red" – 4:09 "Ace of Spades" (διασκευή στους Motörhead) – 2:46 "Stalinhagel" – 8:00 Οι μουσικοί οι οποίοι ηχογράφησαν το "One Night in Bangkok" ήταν οι εξής: Tom Angelripper - μπάσο, φωνητικά Μπερντ Κοστ - κιθάρα Μπόμπι Σοτκόφσκι - τύμπανα One Night in Bangkok - SODOM WEB SQUAD Sodom - One Night in Bangkok | Sputnikmusic Sodom - One Night in Bangkok - Encyclopaedia Metallum: The Metal Archives
Cisco Webex

Η Cisco Webex είναι Αμερικανική εταιρεία που αναπτύσσει και παρέχει συστήματα διαδικτυακών διασκέψεων. Ιδρύθηκε υπό την ονομασία WebEx το 1995 και συγχωνεύθηκε με την Cisco Systems το 2007. Η έδρα της βρίσκεται στο Μιλπίτας της Καλιφόρνια. Η εταιρεία προσφέρει διάφορα προϊόντα, εκ των οποίων γνωστότερο είναι το Webex Meetings, γνωστό και ως Webex στην Ελλάδα, το οποίο έγινε πολύ γνωστό κατά την διάρκεια της πανδημίας του κορονοϊού καθώς χρησιμοποιήθηκε εκτεταμένα σε πολλές χώρες. Στην Ελλάδα, μάλιστα, ήταν η μόνη επίσημα αδειοδοτημένη εφαρμογή διεξαγωγής τηλεμαθημάτων στα σχολεία, αν και η χρήση της έχει προκαλέσει ανησυχίες για την κοινοποίηση προσωπικών δεδομένων μαθητών και δασκάλων σε τρίτους.

 Η εταιρεία ιδρύθηκε με την ονομασία WebEx το 1995 και συγχωνεύθηκε με την Cisco Systems το 2007. Η έδρα της βρίσκεται στο Μιλπίτας της Καλιφόρνια. Τον Ιούλιο του 2006, η AOL και η Webex ανακοίνωσαν την συνεργασία τους, υπό την οποία θα κυκλοφορούσε μια επιχειρηματική έκδοση του λογισμικού επικοινωνίας της, AIM Pro, η οποία θα διέθετε εργαλεία τηλεδιάσκεψης προσφερόμενα από την Webex.Στις 15 Μαΐου 2020, η διευθύνων σύμβουλος της Cisco Webex, Kelly Kramer, ανέφερε ότι τον Απρίλιο του 2020, πάνω από 500 εκατομμύρια χρήστες του διαδικτύου συμμετείχαν σε συσκέψεις με τα προϊόντα της εταιρείας που ισοδυναμούσε με 25 δισεκατομμύρια λεπτά συναντήσεων.Τον Σεπτέμβριο του 2020, η Cisco λάνσαρε μια νέα πλατφόρμα, τη Webex Classroom.
Μήτσος Κύρλας

Ο Μήτσος Κύρλας (1912-1946) υπήρξε στέλεχος του ΚΚΕ που αγωνίστηκε την περίοδο της Εθνικής Αντίστασης εναντίον των Γερμανών, συνέχισε τον ένοπλο αγώνα από τις τάξεις του Δημοκρατικού Στρατού Ελλάδας, κατά τον Εμφύλιο πόλεμο, και έχασε τη ζωή του δολοφονούμενος από τους πολιτικούς του αντιπάλους τον Δεκέμβριο του 1946.

 Ο Μήτσος Κύρλας γεννήθηκε στις 19 Μαρτίου 1912 στον Παλιορόφορο Πρεβέζης. Καταγόταν από πολυμελή αγροτική οικογένεια. Το 1924 εγκαταλείπει το χωριό του για να συνεχίσει τις γυμνασιακές του σπουδές στην Αθήνα. Στην Αθήνα έρχεται για πρώτη φορά σε επαφή με την εργατική τάξη και το ΚΚΕ. Μελετά και ασπάζεται τις αρχές και την ιδεολογία του κομμουνισμού και μέσα από τις γραμμές του ΚΚΕ παλεύει για την πραγματοποίησή τους. Το 1932 υπηρέτησε τη στρατιωτική του θητεία στο σύνταγμα της Πρέβεζας αλλά έπειτα από «αντικαθεστωτική δράση» (ύψωση της κομμουνιστικής σημαίας στο στρατόπεδο την μέρα της Πρωτομαγιάς) στέλνεται στο διαβόητο εκείνη την εποχή Τάγμα Καλπακίου (Τάγμα Ανεπιθύμητων του Καλπακίου). Σε αυτό το Τάγμα ολοκληρώνει τη στρατιωτική του θητεία και όταν απολύεται φυλακίζεται από τη δικτατορία Μεταξά στην Ακροναυπλία και πάλι για «αντικαθεστωτική δράση». Από τις φυλακές και τα στρατόπεδα συγκέντρωσης δεν ξεφεύγει παρά το 1943, με τη συνθηκολόγηση των Ιταλών. Αμέσως εντάσσεται στις γραμμές του ΕΑΜ, στην ευρύτερη περιοχή της Πρέβεζας, όπου αγωνίζεται εναντίον των γερμανικών στρατευμάτων κατοχής. Αναδιοργανώνει το 24ο Σύνταγμα του ΕΑΜ του οποίου γίνεται πρώτα πολιτικός καθοδηγητής και στη συνέχεια καπετάνιος. Έλαβε μέρος στις σημαντικές μάχες της περιοχής εναντίον των Γερμανών στο Κοτσανόπουλο και στο Μοναστηράκι Βόνιτσας καθώς και στις μάχες του Ζαλόγγου και στην Πρέβεζας, εναντίον του συνταγματάρχη Ναπολέοντα Ζέρβα. Μετά τη συνθηκολόγηση της Βάρκιζας ο Κύρλας εντάσσεται στις γραμμές του ΔΣΕ στην περιοχή των Ζαγοροχωριών. Σε αυτήν την περιοχή και κατά τη διάρκεια μιας στρατιωτικής ενέδρας τον Δεκέμβρη του 1946, ο Κύρλας βρίσκεται περικυκλωμένος από μια ομάδα ΜΑΥδων. Ο Κύρλας για να μην πιαστεί αιχμάλωτος, απασφαλίζει μια χειροβομβίδα και αυτοκτονεί.
Μαρία Αικατερίνη Μπρίνιολε

Η Μαρία-Αικατερίνη, ιταλ. Maria Caterina Brignole (7 Οκτωβρίου 1737 - 18 Μαρτίου 1813) από τον Οίκο του Μπρίνιολε ήταν κόρη Γενουάτη ευγενούς, του μαρκησίου του Γκρόπολι και με τους γάμους της έγινε πρώτα πριγκίπισσα του Μονακό και μετά πριγκίπισσα του Κονντέ.

 Ήταν το μόνο τέκνο του Τζουζέπε Μπρίνιολε 7ου μαρκησίου του Γκρόπολι και της Μαρίας-Άννας Μπάλμπι. Παντρεύτηκε πρώτα το 1757 τον Ονώριο Γ΄ ντε Ματινιόν πρίγκιπα του Μονακό και είχε τέκνα: Ονώριος Δ΄ 1758-1819, πρίγκιπας του Μονακό. Φλορεστάν πρίγκιπα του Μονακό. Ιωσήφ 1763-1816, αντιβασιλιάς του Μονακό (1814-15).Το 1795 απεβίωσε ο Ονώριος Γ΄ και η Μαρία-Αικατερίνη έκανε δεύτερο γάμο με τον Λουδοβίκο-Ιωσήφ των Βουρβόνων πρίγκιπα του Κονντέ. Δεν απέκτησαν απογόνους. Anne Edwards, The Grimaldis of Monaco, 1992 Bartlett, William Abraham (1865). "History of Wimbledon". The History and Antiquities of the Parish of Wimbledon, Surrey: With Sketches of the Earlier Inhabitants. Wimbledon, London: Simpkin, Marshall, & Company. p. 151. Retrieved 8 April 2018.
Αγουστίν Φαραμπούντο Μαρτί

Ο Αγουστίν Φαραμπούντο Μαρτί (Agustín Farabundo Martí, 5 Μαΐου 1893 - 1 Φεβρουαρίου 1932) ήταν Σαλβαδοριανός επαναστάτης. Είναι γνωστός ως μάρτυρας της Αριστεράς και συνεργάστηκε με τον ηγέτη των ανταρτών στη Νικαράγουα, Αουγούστο Σαντίνο.

 Γεννήθηκε στην Τεοτεπέκε στο Διαμέρισμα Λα Λιμπερτάδ, στις 5 Μαΐου του 1893. Καταγόταν από αγροτική οικογένεια και από νωρίς αντιτάχθηκε στην εκμετάλλευση των φτωχών από τους πλούσιους. Για το λόγο αυτό διέκοψε τις σπουδές του στις Πολιτικές Επιστήμες και στο Δίκαιο στο πανεπιστήμιο του Ελ Σαλβαδόρ με σκοπό να πολεμήσει για το κράτος του. Συνελήφθη από τις αρχές επειδή είχε πάρει μέρος σε πορείες μαζί με άλλους εργάτες από τη Γουατεμάλα, όπου αργότερα κατέφυγε. Το 1932 ηγήθηκε πορείας 60.000 αγροτών που σφαγιάστηκαν από την κυβέρνηση. Αφορμή για την επανάσταση ήταν η κατάρρευση της τιμής του καφέ. Σκοτώθηκε αργότερα την 1η Φεβρουαρίου του 1932 από την "la guardia nacional". Νεολαία Farabundo Marti (επίσημη νεολαία του FMLN) Μέτωπο Εθνικής Απελευθέρωσης Φαραμπούντο Μαρτί
Αλί Σοϊλί

Ο Αλί Σοϊλί (Ali Soilih, 1937-1978) ήταν σοσιαλιστής επαναστάτης και πολιτικός από τις Κομόρες. Υπηρέτησε ως αρχηγός κράτους στη νησιωτική χώρα από τις 3 Ιανουαρίου του 1976 ως τις 13 Μαΐου του 1978.

 Γεννήθηκε στην Μαζούνγκα της Μαδαγασκάρης στις 7 Ιανουαρίου 1937. Έζησε εκεί τα περισσότερα από τα παιδικά του χρόνια. Μορφώθηκε στη Μαδαγασκάρη και στη Γαλλία. Στις αρχές της δεκαετίας του 1960 εγκαταστάθηκε στα νησιά Κομόρες και εργάστηκε για την αγροτική και την οικονομική ανάπτυξη. Αποφάσισε την κάθοδό του στην πολιτική και έγινε θαυμαστής του Μαοϊσμού. Τον Ιούλιο του 1975 οι Κομόρες απέκτησαν την ανεξαρτησία τους από τη Γαλλία. Σχεδόν έναν μήνα μετά, στις 3 Αυγούστου του 1975 ο Σοϊλί ανέτρεψε με πραξικόπημα τον πρόεδρο Αχμέτ Αμπνταλά με τη βοήθεια του Γάλλου μισθοφόρου Μπομπ Ντενάρ, και έγινε αρχηγός ενός επαναστατικού συμβουλίου του οποίο κατέλαβε την εξουσία. Έγινε επίσημα πρόεδρος του επαναστατικού συμβουλίου τον Ιανουάριο του 1976. Στις 28 Οκτωβρίου του 1977 σε δημοψήφισμα εγκρίθηκε η παραμονή του Σοϊλί στην εξουσία, με ποσοστό 56,6% υπέρ του ηγέτη. Ακολούθησε σοσιαλιστική οικονομική πολιτική και προσπάθησε να μεταβάλλει την κομοριανή κουλτούρα, μακριά από τα δυτικά πρότυπα. Μεταξύ άλλων άλλαξαν οι ονομασίες των 4 νησιών από Ανζουάν, Μοελί, Μεγάλη Κομόρα και Μαγιότ στα μη γαλλικά: Nzwani, Mwali, Ngazidja, και Mahore. Επί των ημερών του επιδεινώθηκαν οι σχέσεις των Κομορών με τη Γαλλία. Επέτρεψε σε νεότερα σε ηλικία άτομα να αναλάβουν περισσότερες πρωτοβουλίες (το ηλικιακό όριο για τη χορήγηση δικαιώματος ψήφου μειώθηκε στα 14 χρόνια) και αποθάρρυνε την μελέτη της Ιστορίας. Επίσης, νομιμοποίησε την κάνναβη. Ο Αμπνταλά πλήρωσε τον μισθοφόρο Μπομπ Ντενάρ, ο οποίος ανέτρεψε με ένα ακόμα πραξικόπημα τον Σοϊλί, στις 13 Μαΐου του 1978. Ο Αμπνταλά έγινε ξανά πρόεδρος και λίγο αργότερα ο Σοϊλί σκοτώθηκε υπό ανεξιχνίαστες συνθήκες από τους υποστηρικτές του Αμπνταλά, στις 29 Μαΐου του 1978. Επίσημα, αναφέρθηκε η εκδοχή ότι είχε αποπειραθεί να δραπετεύσει. Ο μεγαλύτερος δίδυμος αδερφός του, Σαΐντ Μοχάμετ Τζοχάρ, ανέτρεψε τον Αμπνταλά, πιθανότατα με τη βοήθεια του Ντενάρ, το 1989 και θήτευσε ως πρόεδρος των Κομορών ως το 1996. Φωτογραφίες και βιογραφικό Αρχειοθετήθηκε 2017-12-26 στο Wayback Machine. του πολιτικού (στα γαλλικά)
ΚΦ Κόρτρεϊκ

Η ΚΦ Κόρτρεϊκ είναι βελγικός ποδοσφαιρικός σύλλογος με έδρα την ομόνυμη πόλη στη Δυτική Φλάνδρα. Παίζουν στην Βελγική Πρώτη κατηγορία, και πέτυχαν την καλύτερη κατάταξη τους κατά τη διάρκεια της σεζόν 2009-10, όπου τερμάτισαν τέταρτοι μετά τα play-offs. Η ΚΦ Κόρταικ ιδρύθηκε το 1971, αν και οι ρίζες τους μπορούν είναι από το 1901. Είναι εγγεγραμμένοι στηΒελγική ομοσπονδία Ποδοσφαίρου με αριθμό μητρώου 19. Τα χρώματα τους είναι το κόκκινο και το λευκό. Παίζουν τους εντός έδρας αγώνες τους στο Guldensporenstadion, που ονομάστηκε έτσι μετά από τη Μάχη του Golden Spurs που πήραν μέρος στην πόλη: Kortrijk, σε 1302. Η ΚΦ Κόρταϊκ ανέβηκε για πρώτη φορά στην πρώτη κατηγορία στις αρχές του 20ου αιώνα, μεταξύ 1906-07 και 1910-11. Παρ όλα αυτά έπρεπε να περιμένουμε 65 χρόνια για να την δούμε ξανά σε ψηλό επίπεδο, όπου και παρέμειναν για 15 χρόνια , με μια μικρή διακοπή ενδιάμεσα όπου υποβιβάστηκαν στην 2η κατηγορία(μεταξύ των ετών 1976-77 και 1978-79 και μεταξύ 1980-81 και 1991-92). Η ΚΦ Κόρταϊκ επίσης, έπαιξε την σεζόν 1998-99 στην πρώτη κατηγορία, πριν επιστρέψει στην Βελγική Pro League της σεζόν 2008-09.

 Το 1901 η SC Courtraisien ιδρύθηκε. Το ομάδα συγχωνεύθηκε με την FC Courtraisien το 1918. Έλαβαν το 1951 το όνομα Koninklijke Kortrijk Sport. Είχαν την αριθμό μητρώου νούμερο 19 όπως και η SC Courtraisien.Το 1923 ιδρύθηκε η Στάντε Κόρταϊκ με αριθμό μητρώου 161. Επειδή η Στάντε Κόρταϊκ και η Koninklijke Kortrijk Άθλημα δεν έπαιζαν καλά πια, συγχωνεύτηκαν το 1971. Μπορούσαν να παίζουξουν με τον αριθμό μητρώου 19 και το νέο του όνομα ήταν ΚΦ Κόρταϊκ. Λόγω πτώχευσης, η ΚΦ Κόρταϊκ έπρεπε να υποβιβαστεί το 2001, στην τρίτη κατηγορία. Από το 2004 έως το 2008 η ΚΦ Κόρταϊκ έπαιξε στην δεύτερη κατηγορία, ωστόσο η σεζόν 2007-08 κατάφεραν να προβιβαστούν στην πρώτη κατηγορία. Η ΚΦ Κόρταϊκ εξαγοράστηκε για €5 εκατ. ευρώ από τον Μαλαισιανό επιχειρηματίας Βίνσεντ Ταν , στις 12 Μαΐου 2015. Βελγικό Κύπελλο: Δευτεραθλητές (1): 2011-12 Βελγική Δεύτερη Κατηγορία: Πρωταθλητές (2): 1905-06, 2007-08 Δευτεραθλητές (2): 1979-80, 1997-98 Βελγική Δεύτερη Κατηγορία: Νικητές (3): 1976, 1980, 1998 Tα χρώματα της Κόρταϊκ είναι γενικά το κόκκινο και το λευκό. Η εντός έδρας εμφάνιση είναι συνήθως κόκκινο με άσπρες ρίγες και κόκκινο σορτς. Η εκτός έδρας είναι παρόμοια, σε μπλε. Το λογότυπο είναι μια λευκή ασπίδα, που χωρίζεται στα τρία από ένα κόκκινο V ανάποδα, και τα γράμματα "KVK" είναι χωρισμένη σε κάθε κομμάτι, με κόκκινα γράμματα. Πάνω από την ασπίδα έχει ένα στέμμα.
Εθνική Ρουμανίας (καλαθοσφαίριση γυναικών)

Τελ. Ενημέρωση: Απρίλιος 2019 Η εθνική ομάδα καλαθοσφαίρισης γυναικών της Ρουμανίας είναι το συγκρότημα αθλητριών που αντιπροσωπεύουν τη χώρα της Ρουμανίας σε διεθνείς διοργανώσεις γυναικείας καλαθοσφαίρισης. Βρίσκεται υπό τη δικαιοδοσία της Ρουμανικής Ομοσπονδίας Καλαθοσφαίρισης (Federatia Română de Baschet).

 Η Ρουμανία ήταν μία από τις 8 χώρες που στις 18 Ιουνίου 1932 υπέγραψαν την ιδρυτική πράξη της FIBA. Η Ομοσπονδία της χώρας είχε ήδη ξεκινήσει τη λειτουργία της το Νοέμβριο του 1931.Στη διάρκεια της μακρόχρονης ιστορίας της Ομοσπονδίας, η περίοδος μέγιστης ακμής των Εθνικών Ομάδων της χώρας υπήρξε η δεκαετία του 1960. Έχοντας ήδη μια παρουσία στο Παγκόσμιο Πρωτάθλημα του 1959, η γυναικεία ομάδα έφτασε στους Ημιτελικούς του Ευρωπαϊκού Πρωταθλήματος κατά τα έτη 1962, 1964 και 1966. Τερματίζοντας και στις τρεις περιστάσεις τέταρτη, απέτυχε να κατακτήσει κάποιο μετάλλιο. Μέχρι σήμερα μόνο οι νεανικές ομάδες και η ομάδα 3×3 της χώρας το έχουν καταφέρει.Η Ρουμανία έχει διοργανώσει δύο Ευρωπαϊκά Πρωταθλήματα, εκείνα των ετών 1966 (οπότε και κατέλαβε την 4η θέση) και 2015 (οπότε και κατέλαβε την 19η θέση). Πορεία σε Παγκόσμια Πρωταθλήματα FIBA Ακολουθούν οι τελικές θέσεις κατάταξης της Εθνικής Ομάδας της Ρουμανίας σε Παγκόσμια Πρωταθλήματα FIBA: Πορεία σε Ευρωπαϊκά Πρωταθλήματα FIBA (EuroBasket) Ακολουθούν οι τελικές θέσεις κατάταξης της Εθνικής Ομάδας της Ρουμανίας σε Ευρωπαϊκά Πρωταθλήματα FIBA (EuroBasket): Πορεία στην Τελική Φάση Ευρωπαϊκού Κυπέλλου FIBA 3x3 Ακολουθούν οι τελικές θέσεις κατάταξης της Εθνικής Ομάδας της Ρουμανίας σε Τελικές Φάσεις Ευρωπαϊκού Κυπέλλου FIBA 3x3: Εθνική Ρουμανίας U20 (καλαθοσφαίριση γυναικών) Εθνική Ρουμανίας U18 (καλαθοσφαίριση γυναικών) Εθνική Ρουμανίας U16 (καλαθοσφαίριση γυναικών) Εθνική Ρουμανίας (καλαθοσφαίριση ανδρών) Romania, ιστορικό ανά έτος στον επίσημο ιστότοπο των αρχείων της FIBA. (Αγγλικά) Federatia Romana de Baschet, επίσημος ιστότοπος. (Ρουμανικά)
Πολυθέα Ροποτού Τρικάλων

Η Πολυθέα Ροποτού είναι οικισμός της Περιφερειακής Ενότητας Τρικάλων, στην Περιφέρεια Θεσσαλίας. Διοικητικά ανήκει στην Κοινότητα Ροποτού, της Δημοτικής Ενότητας Πύλης και υπάγεται στο Δήμο Πύλης.

 Η Πολυθέα Ροποτού Τρικάλων είναι κτισμένη σε υψόμετρο 439 μέτρων και έχει 30 κατοίκους, σύμφωνα με την Απογραφή του 2011. Ε.Ε.Τ.Α.Α. - Διοικητικές μεταβολές οικισμών Τρικάλων - Πολυθέα. Δήμος Πύλης.
Ψευδόφιλες λέξεις

Ψευδόφιλες λέξεις ονομάζονται στη γλωσσολογία λέξεις διαφορετικών γλωσσών ή διαλέκτων που ενώ μπορεί να γράφονται ή να ακούγονται περίπου ίδιες έχουν διαφορετική σημασία. Ο όρος αποτελεί μεταφραστικό δάνειο από τον γαλλικό όρο "faux amis" που πρωτοχρησιμοποιήθηκε από τους Γάλλους γλωσσολόγους Koessler and Derocquiny στο βιβλίο τους "Les faux amis : ou, Les trahisons du vocabulaire anglais (conseils aux traducteurs)", που εκδόθηκε το 1928. Με τον όρο ψευδόφιλος πολλές φορές προσδιορίζονται επίσης γράμματα από διαφορετικά αλφάβητα που μοιάζουν όπως το ελληνικό κεφαλαίο ρο (Ρ) και το λατινικό κεφαλαίο πι (P).

 Πολλές λέξεις έχουν κοινή ετυμολογία αλλά στην πορεία η λέξη απέκτησε διαφορετική σημασία σε κάθε γλώσσα. Πολλές φορές λέξεις που γράφονται το ίδιο σε διαφορετικές γλώσσες με κοινό αλφάβητο μπορεί να σημαίνουν διαφορετικά πράγματα. Θεωρούνται επίσης ψευδόφιλες αλλά συνήθως καταχωρούνται ως ομόγραφες. Προβλήματα παρουσιάζονται στους μαθητές που μαθαίνουν μια ξένη γλώσσα και ιδιαίτερα αν υπάρχει στενή σχέση με αυτήν. Συνήθως οι δάσκαλοι προετοιμάζουν καταλόγους με τέτοιες ψευδόφιλες λέξεις. Προβλήματα επίσης παρουσιάζονται στις ψευδόφιλες λέξεις που υπάρχουν σε διαλέκτους τις ίδιας γλώσσας. Σε τέτοιες περιπτώσεις το πρόβλημα είναι μεγαλύτερο για κάποιον που μαθαίνει τη γλώσσα, αφού συνήθως μαθαίνει την επίσημη και όχι τις διαλέκτους. Στην ελληνική γλώσσα υπάρχουν λέξεις που προέρχονται από τα αρχαία ελληνικά αλλά στην πορεία απέκτησαν διαφορετική σημασία ενώ η μεταγραφή τους σε λατινογενείς γλώσσες διατήρησε την αρχική. Ένα παράδειγμα αποτελεί η λέξη "εμπάθεια" της οποίας η ηχητικά και ετυμολογικά αντίστοιχη αγγλική "empathy" σημαίνει σχεδόν το αντίθετο. Επίσης υπάρχουν πολλές λέξεις που έχουν διαφορετικές σημασίες σε τοπικές διαλέκτους. Χαρακτηριστικά παραδείγματα περιέχονται στο έργο "Η Βαβυλωνία" του Δημήτρη Βυζαντίου.